זוהי בקשה לביטול פסק דין שניתן בתאריך 30/12/07 בהעדר הגנה מטעם הנתבע מס' 2.
1.בתאריך 2/9/07 בוצעה מסירה כדין של כתב התביעה לדדון סיגלית בבית המבקש, אך למרות זאת לא הוגש כתב הגנה כנדרש.
א)פדיון ימי חופשה בסך 3,120 ₪.
ב)דמי הבראה בסך 1,250 ₪.
ג)פיצויים פיטורים בסך 4,000 ₪.
ד)חלף הודעה מוקדמת בסך 2,500 ₪.
ה)הפרשי שכר בסך 28,200 ₪.
3.בתאריך 17/2/08 הוגשה בקשה מטעם המבקש, על ידי ב"כ עוה"ד זילברט נטליה, לביטול פסק הדין מיום 30/12/07 בתיק בש"א 1196/08.
4.בתאריך 1/4/08 הסכמתי לבטל את פסק הדין הנ"ל, בכפוף לתשלום הוצאות בסך 1,500 ₪ לתובע תוך 15 ימים מאותו מועד.
5.ההודעה נשלחה לב"כ המבקש בפקס, לעוה"ד זילברט נטליה, עוד באותו היום, ב-1/4/08.
6.היות וההוצאות לא שולמו לתובע, כאמור בהחלטה מיום 1/4/08, הגיש ב"כ התובע בקשה להשאיר את פסק הדין מיום 30/12/07 על כנו. ביום 13/5/08 ניתנה החלטה המשאירה את פסק הדין מיום 30/12/07 על כנו.
7.מאז ועד היום לא טרח המבקש, ו/או באת כוחו, להתעניין בנעשה בתיק זה עד שנפתחו נגד המבקש הליכי הוצאה לפועל בתיק מס' 08-00659-12-3. הבקשה לביטול פסק הדין מיום 30/12/07 וכן בקשה לעיכוב ביצוע הליכי הוצאה לפועל הוגשו לבית הדין ביום 12/2/12.
"אטען כי מעולם לא התקיימו ביני לבין המשיב בבקשה יחסי עובד-מעביד, כמו כן מעולם לא היו ברשותי ו/או בבעלותי ו/או בהחזקתי במניות של חברת ל.מ. מילניום בניה ושיפוצים בע"מ, ואף מעולם לא עבדתי בחברה זו".